《寄张司业归休坠马伤足》
明代·张弼

天上归来万想空，马蹄偶尔踏东风。翻身忽断青丝鞚，踠足聊凭紫竹筇。

野渡渔舟人竞趁，名园纵酒客能供。玉堂璧水浮生梦，从此都将付塞鸿。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。